Hal Ketchum

**Hal Michael Ketchum** (1953–2020) var en amerikansk countrymusiker og låtskriver. 

Da Hal Ketchum var 15 år begynte han å opptre i diverse klubber som trommeslager i en rhythm and blues trio. I 1981 flyttet Ketchum til Austin i Texas. Der begynte han å besøke Gruene Hall, en liten dansehall ved New Braunfels, en by sør for Austin. Dette inspirerte ham til å begynne med med sang og låtskriving, og i 1985 spilte han i små klubber i Texas. Ketchum var finalist i Kerrville Folk Festival «New Folk Singer-Songwriter Contest» i 1985 og ble titulert som en av seks vinnere i 1986. I 1986 spilte Ketchum inn 11 av sine egne under sitt fulle navn, Hal Michael Ketchum. Dette albumet, *Threadbare Alibis*, ble utgitt i 1988 av plateselskapet Watermelon Records. Ketchum flyttet da til Nashville, Tennessee og signerte en avtale med Curb Records.

## Karriere
I 1991 ga Ketchum ut sitt første album, *Past the Point of Rescue* på Curb Records. Fire singler fra albumet ble utgitt: «Small Town Saturday Night» kom først, og klatret til nr. 2 på Billboard Hot Country Songs. Etter det kom Ketchums egen komposisjon, «I Know Where Love Lives», som klatret til nummer 13. Tittelsporet, skrevet av den irske musikeren Mick Hanly og opprinnelig en hit i Irland for Mary Black i 1988, havnet også som nummer 2 på singel-listen. Den siste singelen fra hans album var en versjon av The Vogues' «Five O'Clock World», som Ketchum tok inn på topp 20 på Hot Country Songs i 1992. Allen Reynolds, en produsent, mest kjent for sitt samarbeid med Crystal Gayle, Garth Brooks og Kathy Mattea, produserte albumet sammen med Jim Rooney. Blant musikerne som bidro på album et var Mattea, Gary Burr, and Richard Bennett, Bruce Bouton, Chris Leuzinger, Milton Sledge.

Ketchum ga ut albumet *Sure Love* i 1992. Albumets tittelspor klatret opp til nummer 3 på «Hot Country Songs», etterfulgt av låtene «Hearts Are Gonna Roll», også nummer 2 og «Mama Knows the Highway» ble nummer 8, mens den siste singelen, «Someplace Far Away (Careful What You're Dreaming)» ikke hadde noen suksess på hitlistene.

I 1994 ga Ketchum ut albumet *Every Little Word*. Fem singler fra albumet ble utgitt. Ketchum skrev de to første singlene, «(Tonight We Just Might) Fall in Love Again» og «That's What I Get for Losin' You», mrd tidligere NRBQ–medlem Al Anderson. Disse havnet som nummer 20 og nummer 22 på «Hot Country Songs» i 1994. Etter det kom Ketchums siste topp 10-hit, «Stay Forever», som han skrev sammen med Benmont Tench. Tittelsporet og dets B-side, «Trail of Tears», rakk ikke opp til topp 40. Ketchum ble også opptatt i Grand Ole Opry som medlem nr. 71 i Grand Ole Opry i 1994.

To år sener ble en greatest-hits pakke, *The Hits*, utgitt Dette albumet inneholdt singelen "Hang In There Superman" som aldri var på hitlistene. Ketchum figurert ikke på hitlistene igjen før 1998, da han fikk en nummer36 hit med en coverversjon av Todd Rundgrens låt, «I Saw the Light», fra sitt neste album, også med tittelen *I Saw the Light*. Albumet *Awaiting Redemption* ble utgitt i 1999.

Ketchum spilte inn en cover av låten «If I Never Knew You» med Shelby Lynne til albumet *The Best of Country Sing the Best of Disney*. I 2001 ga Ketchum ut *Lucky Man*. Dette albumet hadde bare en singel på Topp 40, «She Is». Albumet *King of Love* fulgte i 2004 med «My Love Will Not Change» som klarte en 60.-plass på countrylisten. *One More Midnight*, et album som ble utgitt bare i Storbritannia, fikk likevel sangen «Just This Side of Heaven (Hal-Lelujah)» på en 47.-plass på countrylisten i USA. Han fulgte opp med sine siste album *Father Time* i 2008 og *I'm the Troubadour* i 2014.

Etter at han flyttet til Texas i 2010, spilte han teater bl.a. i The Birchmere og Eddie's Attic. Han spilte sitt siste show i Gruene Hall.

## Privatliv og død
I juni 1998, ble Ketchum diagnostisert med nevrologiske problemer kalt akutt transverse myelitis, en sykdom i ryggraden, hvilket gjorde at Ketchum ikke kunne bruke venstresiden av kroppen. Dette tvang ham til å lære en masse helt på nytt, blant å gå og å spille gitar.

Ketchum var også kunstmaler og en del av abrbeidene hans er utstilt i "Pena Gallery" i Santa Fe i New Mexico. Han var også snekker og likte å lage leketøy.

14.april 2019 annonserte Ketchums kone, Andrea, på hans Facebookside at en rask utvikling av senil demens inkludert Alzheimers sykdom hadde utviklet seg så mye at han ikke lenger kunne opptre. Ketchum døde i sitt hjem i Fischer, Texas, på grunn av komplikasjoner med sin demens 23 november 2020, 67 år gammel.

## Diskografi
;Studioalbum
* 1988: *Threadbare Alibis* 
* 1991: *Past The Point Of Rescue* (US Country #6)
* 1992: *Sure Love* (US Country #36)
* 1994: *Every Little Word* (US Country #31)
* 1998: *I Saw The Light* (US Country #37)
* 1999: *Awaiting Redemption*
* 2001: *Lucky Man* (US Country #72)
* 2003: *King Of Love*
* 2007: *One More Midnight*
* 2008: *Father Time*
* 2014: *I'm the Troubadour*

;Singler (topp 20 på «Hot Country Songs»)
* 1991: «Small Town Saturday Night» (#2)
* 1991: «I Know Where Love Lives» (#13)
* 1992: «Past the Point of Rescue» (#2)
* 1992: «Five O'Clock World» (#16)
* 1992: «Sure Love» (#3)
* 1993: «Hearts Are Gonna Roll» (#2)
* 1993: «Mama Knows the Highway» (#8)
* 1995: «Stay Forever» (#8)

## Referanser


## Eksterne lenker
* 
* 
* 
*